Ministru kabineta rīkojuma projekta

**„Par atļauju izbeigt līdzdalību un uzsākt reorganizāciju”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 9.panta otrā un ceturtā daļa un 118.panta otrā daļa.Valsts akciju sabiedrības „Valsts nekustamie īpašumi” (turpmāk – VNĪ) valdes 2016.gada 12.aprīļa lēmums (prot. Nr.VP-16/19-2, 2.p.), ar kuru tika nolemts uzsākt sabiedrības ar ierobežotu atbildību „Biroju centrs Ezerparks”, vienotais reģistrācijas Nr. 40103175644 (juridiskā adrese: Talejas iela 1, Rīga, LV-1026) (turpmāk – BCE) darbības izbeigšanu, veicot reorganizāciju, apstiprināt reorganizācijas plānu, uzsākt reorganizācijas plāna īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts „Par atļauju izbeigt līdzdalību un uzsākt reorganizāciju” (turpmāk - rīkojuma projekts) sagatavots, lai saskaņā ar Pārvaldības likuma 9.panta otro un ceturto daļu un 118.panta otro daļu atļautu VNĪ izbeigt līdzdalību BCE un uzsākt VNĪ un BCE reorganizāciju, BCE pievienojot VNĪ.BCE tika dibināta 2008. gada 12. jūnijā ar mērķi uzbūvēt un apsaimniekot biroju ēkas, kas piemērotas Valsts ieņēmumu dienesta (turpmāk – VID) centrālā aparāta struktūrvienību un citu valsts iestāžu (institūciju) vajadzībām. BCE pamatkapitāls ir 14 454 570 EUR (četrpadsmit miljoni četri simti piecdesmit četri tūkstoši pieci simti septiņdesmit *euro*), kas sadalīts 14 454 570 kapitāla daļās, ar vienas kapitāla daļas nominālvērtību 1 EUR (viens *euro*). BCE galvenais aktīvs ir nekustamais īpašums (nekustamā īpašuma kadastra Nr. 0100 085 2143) Talejas ielā 1, Rīgā, kura sastāvā ietilpst zeme ar kopējo platību 32 840 m² un biroja ēka ar kopējo platību 44 798,4 m² (turpmāk – Nekustamais īpašums) ar tajā esošo aprīkojumu, kas pamatā ir būvēta VID vajadzībām. Nekustamajā īpašumā ir izvietots arī Valsts vienots klientu apkalpošanas centrs, kurā pakalpojumus sniedz arī Valsts sociālās apdrošināšanas aģentūra, Valsts darba inspekcija, Nodarbinātības valsts aģentūra. BCE īpašumā un pārvaldīšanā uz 2016. gada 1. aprīli ir Nekustamais īpašums un nekustamais īpašums (nekustamā īpašuma kadastra Nr. 0100 085 2142) Kadagas ielā 1, Rīgā, kura sastāvā ietilpst zeme ar kopējo platību 611 m2. To pārvaldīšanā nav nepieciešams veikt specifiskas pārvaldīšanas darbības, kas būtiski atšķirtos no VNĪ pārvaldīšanā esošo nekustamo īpašumu pārvaldīšanas darbībām. Nekustamā īpašuma un nekustamā īpašuma Kadagas ielā 1, Rīgā, pārvaldīšana šobrīd ir BCE vienīgais saimnieciskās darbības virziens.Pārvaldības likuma 7.pantā noteikts, ka publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem. Lai gan Pārvaldības likuma 7.pantā noteiktais pienākums pārvērtēt tiešo līdzdalību kapitālsabiedrībā ir noteikts publiskai personai, VNĪ, ievērojot labas korporatīvās pārvaldības principus un ievērojot Pārvaldības likuma 4.panta nosacījumus, ir vērtējusi lietderību turpināt BCE darbību, kā arī BCE darbības izbeigšanu, reorganizējot vai likvidējot to. Veicot izvērtējumu, izdarīti šādi galvenie secinājumi:1. BCE galvenais saimnieciskās darbības veids ir Nekustamā īpašuma, kuru lieto VID, Valsts sociālās apdrošināšanas aģentūra, Valsts darba inspekcija un Nodarbinātības valsts aģentūra, pārvaldīšana. 2. BCE darbība atbilst Valsts pārvaldes iekārtas likuma 88. panta pirmās daļas nosacījumiem – tā pārvalda Nekustamo īpašumu, kas ir stratēģiski svarīgs valsts un pašvaldības administratīvās teritorijas attīstībai un valsts drošībai. Nekustamajā īpašumā tiek nodrošināta valstij būtiska valsts pārvaldes funkcija - nodokļu maksājumu un nodokļu maksātāju uzskaite, valsts nodokļu, nodevu un citu valsts noteikto obligāto maksājumu iekasēšana Latvijas Republikas teritorijā, kā arī tiek iekasēti nodokļi, nodevas un citi obligātie maksājumi Eiropas Savienības budžetam, īstenota muitas politika un kārtotas muitas lietas. Maksājumu iekasēšana ir būtiska tālākai valsts attīstībai, turklāt muitas politikas īstenošana ir būtiska valsts drošībai, ņemot vērā apstākli, ka preču pārvietošanas kārtības uzturēšana pie ārējās valsts robežas, pierobežā un robežšķērsošanas vietās, ir daļa no nacionālās drošības sistēmas. Nekustamajā īpašumā ir izvietots Valsts vienots klientu apkalpošanas centrs, kurā pakalpojumus sniedz arī Valsts sociālās apdrošināšanas aģentūra, Valsts darba inspekcija, Nodarbinātības valsts aģentūra. Saskaņā ar Ministru kabineta 2013.gada 19.februāra rīkojumu „Par Koncepciju par publisko pakalpojumu sistēmas pilnveidi” atbalstītajā koncepcijā norādīto, uzlabojot klātienes pakalpojumu sniegšanas organizāciju, tiek sasniegts ieguldījums publisko pakalpojumu sistēmas pilnveides mērķa sasniegšanā - iedzīvotāju, uzņēmēju un citu pakalpojumu saņēmēju vajadzībām atbilstošu pakalpojumu izveide un to sniegšanas organizēšana, vienlaikus samazinot administratīvo slogu, uzlabojot uzņēmējdarbības vidi, nodrošinot pakalpojumu pieejamību un veicinot efektīvāku valsts pārvaldi. 3. BCE un VNĪ darbības mērķi ir līdzīgi – nodrošināt valsts attīstībai un pašvaldību administratīvās teritorijas attīstībai un valsts drošībai būtisku nekustamo īpašumu pārvaldīšanu, atbrīvojot valsts iestādes no neraksturīgu funkciju veikšanas un nodrošinot nekustamā īpašuma efektīvu pārvaldīšanu, tai skaitā apsaimniekošanu un attīstību - un līdzdalība tieši nodrošina publiskas personas kapitālsabiedrības vispārējo stratēģisko mērķu un vidēja termiņa darbības stratēģijā noteikto mērķu sasniegšanu.4. Lai gan BCE darbība atbilst Pārvaldības likuma 4.panta otrās daļas nosacījumiem, t.i., BCE darbība atbilst Valsts pārvaldes iekārtas likuma 88. panta pirmās daļas 3. punkta nosacījumiem un VNĪ līdzdalība BCE tieši nodrošina VNĪ vispārējo stratēģisko mērķu un vidēja termiņa darbības stratēģijā noteikto mērķu sasniegšanu, tomēr atbilstoši Pārvaldības likuma 4.panta trešajā daļā noteiktajam vērtējot, vai ar līdzdalību BCE racionāli un ekonomiski pamatoti tiek izmantoti finanšu resursi, ievērojot labas korporatīvās pārvaldības principus, apzinot BCE nekustamo īpašumu pārvaldīšanas izmaksas un izmaksas, ja šo pakalpojuma kopumu veiktu VNĪ, secināts, ka nav pamata VNĪ saglabāt līdzdalību BCE.Analizējot BCE izmaksu struktūru, VNĪ prognozē, ka reorganizējot BCE un iekļaujot BCE pamatdarbību pilnībā VNĪ, būtu iespējams atteikties no sekojošām netiešajām izmaksu kategorijām, ko VNĪ nodrošinātu esošo resursu ietvaros:- BCE personāla izmaksas: darba algas un darba algas nodokļu izmaksas (98,3 tūkst. EUR/gadā), veselības apdrošināšanas izmaksas (2,4 tūkst. EUR/gadā) – šobrīd BCE budžetā ir paredzēts atalgojums valdes priekšsēdētājam, biroja administratorei, ugunsdrošības un civilās aizsardzības tehniķim, VNĪ paredz, ka pēc BCE reorganizācijas un pievienošanas VNĪ iepriekšminētās amata pozīcijas nebūs nepieciešamas un VNĪ spēs nodrošināt operatīvo darbību ar VNĪ esošajiem cilvēkresursiem;- BCE ārpakalpojumu izmaksas: grāmatvedības un jurista pakalpojumu izmaksas (33,5 tūkst. EUR/gadā);- BCE profesionālo pakalpojumu izmaksas, tai skaitā sabiedrisko attiecību pakalpojumi, IT pakalpojumi, revīzijas pakalpojumi, tehniskās uzraudzības izmaksas u.c. izmaksas (40,6 tūkst. EUR/gadā);- BCE operatīvās darbības nodrošināšanas izmaksas - biroju un administrācijas izmaksas, tai skaitā biroja noma, stāvvietas, biroja apsaimniekošana un komunālie maksājumi, kancelejas preces, reprezentācijas izmaksas, sakaru pakalpojumi, komandējumi, transporta izmaksas, apmācības u.c. izmaksas (22,8 tūkst. EUR/gadā).Kopējais izmaksu ietaupījums pēc BCE reorganizācijas un pievienošanas VNĪ ir prognozējams vidēji 197,7 tūkst. EUR/gadā. Iespējamo izmaksu ietaupījuma aplēsēm VNĪ balstās uz BCE 2016.gada budžetu. Analīzē netiek ņemts vērā, ka BCE faktiskās izmaksas var būtiski vai nebūtiski atšķirties no budžetā paredzētajām.Reorganizācijas rezultātā VNĪ pārņems BCE ilgtermiņa kredītsaistības 51,6 milj. EUR (dati uz 30.06.2016) apmērā un aktīvu, kura naudas plūsma pilnībā nosedz pārņemtās saistības. VNĪ koncerna saistību seguma rādītājs (DSCR), ņemot vērā VNĪ un BCE 2016.gada 1.pusgada finanšu rezultātus, ir virs 2, kas būtiski pārsniedz minimāli pieļaujamo saistību seguma rādītāju atbilstoši VNĪ un BCE noslēgtajiem aizdevuma līgumiem ar bankām.2016.gada 26.janvārī Ministru kabinets lēma, ka Valsts ieņēmumu dienesta nomas maksas izdevumu segšanai par telpām Talejas ielā 1 2017.gadā un turpmākajos gados no budžeta līdzekļiem novirzīt 6 413 392 EUR, tai skaitā, telpu apsaimniekošanai un ilgtermiņa saistību dzēšanai. Jāņem vērā, ka nomas maksu apmērs līguma darbības laikā līdz 2044.gadam var mainīties, jo nomas maksa sevī ietver tādus izmaksu posteņus kā nekustamā īpašuma apdrošināšana, nekustamā īpašuma nodoklis un apsaimniekošana, kuru svārstības ilgākā laika periodā šobrīd nav iespējams prognozēt. Apzinot izmaksas, cik BCE izmaksā nekustamo īpašumu pārvaldīšana un cik tas maksātu, ja šo pašu nekustamo īpašumu pārvaldīšanas pakalpojuma kopumu veiktu VNĪ, VNĪ secināja, ka nav viennozīmīgi salīdzināmas VNĪ un BCE pakalpojuma sniegšanā piemērojamās netiešās izmaksas (t.i., administrācijas izmaksas) nekustamo īpašumu pārvaldīšanā. VNĪ ir liela kapitālsabiedrība, kurā ir izveidota atbilstoša struktūra, VNĪ darbības īstenošanai ir piesaistīti atbilstošas kvalifikācijas speciālisti, ir izstrādāti virkne iekšējās darbības un procesu regulējošie dokumenti, VNĪ ir izsniegts Lloyd’s Register Quality Assurance sertifikāts un kvalitātes pārvaldības sistēma atbilst standartam ISO 9001:2008, tiek nodrošināta regulāra audita veikšana VNĪ darbības nodrošināšanā, tiek īstenota personāla vadības sistēma, tiek veiktas normatīvajos aktos noteiktās iepirkuma procedūras, nekustamo īpašumu iznomāšana notiek saskaņā ar normatīvajiem aktiem, un kuras apsaimniekošanā esošo ēku apjoms uz 2016.gada februāri ir 792 718 m². Savukārt BCE ir maza kapitālsabiedrība, kuras darbību nodrošina neliels personāla skaits, kurai nav izstrādāta ne kvalitātes vadības sistēma, ne personāla vadības sistēma, darbības īstenošanā netiek piesaistīts audits un pārvaldīšanā ir tikai viena ēka ar kopējo platību 44 798,4 m². VNĪ pakalpojuma sniegšanā piemērojamās netiešās izmaksas tiek aprēķinātas uz visu VNĪ apsaimniekošanā esošo būvju apjomu un VNĪ nav iespējams izdalīt netiešo izmaksu aprēķinu tikai uz BCE pārvaldīšanā esošo būvi, līdz ar to VNĪ un BCE pakalpojuma sniegšanā piemērojamās netiešās izmaksas nav salīdzināmas.5. Starp VNĪ un BCE 2014. gada 30. aprīlī tika noslēgts Nekustamā īpašuma Rīgā, Talejas ielā 1 nomas līgums (turpmāk – Nomas līgums) par daļēju Nekustamā īpašuma 40 037 m2 platībā nomu uz 30 gadiem. Saskaņā ar noslēgto Nomas līgumu gan BCE, gan VNĪ veic iznomātā Nekustamā īpašuma apsaimniekošanu – VNĪ nodrošina vājstrāvu sistēmu (sakaru, datu tīkla), ugunsgrēka atklāšanas un trauksmes atklāšanas, ugunsgrēka izziņošanas, apsardzes, piekļuves kontroles un videonovērošanu sistēmu tehnisko apkopi un telpu uzkopšanu, savukārt BCE veic telpu uzkopšanu, kārtējos un kapitālos remontdarbus u.c.6. Kā jau tas minēts iepriekš, VNĪ ir izveidota atbilstoša struktūra, VNĪ darbības īstenošanai ir piesaistīti atbilstoši speciālisti, ir izstrādāti virkne iekšējās darbības un procesu regulējošie dokumenti, VNĪ ir izsniegts Lloyd’s Register Quality Assurance sertifikāts un kvalitātes pārvaldības sistēma atbilst standartam ISO 9001:2008, tiek veiktas normatīvajos aktos noteiktās iepirkuma procedūras, tādējādi nodrošinot vienotu un efektīvu nekustamo īpašumu pārvaldīšanas darbību īstenošanu.7. Nepastāv šķēršļi, kādēļ VNĪ nevarētu veikt Nekustamā īpašuma pārvaldīšanu. 8. BCE reorganizācijas gadījumā VNĪ kā tiesību un saistību pārņēmējai pastāv iespēja turpināt BCE uzsāktos tiesvedības procesus, savukārt likvidācijas gadījumā – uzsāktie tiesvedības procesi tiek izbeigti, jo administratīvajā procesā nav pieļaujama arī cesija. Ir uzsākti divi tiesvedības procesi Administratīvā procesa likumā noteiktajā kārtībā par aprēķināto pašvaldības nodevu (otro maksājumu) par pašvaldības infrastruktūras uzturēšanu un attīstību Rīgā un par nekustamā īpašuma nodokļa Nekustamajam īpašumam pārrēķinu par 2014. gadu. Ir jāņem vērā, ka reorganizācijas gadījumā administratīvajā procesā, ja BCE pieteikums tiks apmierināts, pastāv iespēja iegūt infrastruktūras nodevas un nekustamā īpašuma nodokļa samazinājumu. Savukārt, likvidācijas gadījumā – nepastāv iespēja iegūt infrastruktūras nodevas un nekustamā īpašuma nodokļa samazinājumu. 9. BCE likvidācijas gadījumā būtu jāizbeidz BCE līgumsaistības. Atsevišķos līgumos paredzētas soda sankcijas pirmstermiņa līguma izbeigšanas gadījumā. Atsevišķu līgumu pirmstermiņa izbeigšanas gadījumā paredzama kreditoru prasījumu pieteikšana un, ņemot vērā, ka BCE nav uzkrāti finanšu līdzekļi, kreditoru prasījumi varētu tikt vērsti pret Nekustamo īpašumu, kas šobrīd ir būtisks valsts pārvaldes funkciju veikšanai. BCE likvidācijas gadījumā tiktu zaudēta līgumā pielīgtā galvenā būvuzņēmēja 5 gadu vispārējā būvniecības garantija un 10 gadu garantija Nekustamā īpašuma biroja ēkas fasādēm un jumtiem sākot no Nekustamā īpašuma pieņemšanas lietošanā, t.i. sākot ar 2014. gada 30. aprīli, jo nepastāvēs BCE tiesību un saistību pārņēmēja (būvniekam būs jānodrošina tikai normatīvajos aktos noteiktā divu gadu garantija).Ņemot vērā visu iepriekš minēto, secināms, ka izbeidzot BCE darbību, nepastāv šķēršļi, kādēļ VNĪ nevarētu turpināt Nekustamā īpašuma pārvaldīšanu, kā arī tiktu ekonomēti un racionāli izmantoti finanšu līdzekļi saistībā ar BCE personāla, biroja un administratīvo un profesionālo pakalpojumu izmaksu samazinājumu. Līdz ar to VNĪ ir izbeidzama līdzdalība BCE. Izvērtējot BCE darbības izbeigšanas veidu, reorganizējot vai likvidējot to, secināms, ka likvidācijas gadījumā BCE var nespēt segt savu kreditoru saistības un kreditoru prasījumi var tikt vērsti pret Nekustamo īpašumu, kas nebūtu pieļaujams, ņemot vērā to, ka Nekustamais īpašums būvēts un pielāgots konkrētu valsts pārvaldes iestāžu funkciju veikšanai, turklāt tas radītu nepieciešamību meklēt risinājumus valsts pārvaldes iestāžu izvietošanai citās telpās, varētu tikt zaudēta galvenā būvuzņēmēja garantija, jo nepastāvēs BCE tiesību un saistību pārņēmēja (būvniekam ir jānodrošina tikai normatīvajos aktos noteiktā divu gadu garantija), kā arī nepastāv iespēja turpināt uzsāktos tiesvedības procesus un cedēt prasījuma tiesības, līdz ar to BCE darbība ir izbeidzama, veicot reorganizāciju un pievienojot VNĪ.  BCE reorganizācijas gadījumam saskaņā ar noslēgto līgumu nosacījumiem ir saņemtas AS „Swedbank” un Nordea Bank AB (kas saskaņā ar starp Nordea Bank AB un Nordea Bank Finland Plc 2014.gada 14.februārī noslēgto Uzņēmuma pārejas līgumu ir pārņēmusi daļu no Nordea Bank Finland Plc komercdarbības Latvijā. Nordea Bank Finland Plc ir paturējusi saistības, kas izriet no Nordea klientu līgumiem par darījumiem ar atvasinātajiem finanšu instrumentiem, tā realizē caur pilnvarojumu Nordea Bank AB ) rakstiskas piekrišanas VNĪ un BCE reorganizācijai, BCE pievienojot VNĪ. 2016.gada 14.aprīlī ar Nordea Bank Finland Plc ir noslēgts jauns Nordea klientu līgums par darījumiem ar atvasinātajiem finanšu instrumentiem Nr.4/2016, saskaņā ar kura nosacījumiem VNĪ ir tiesības veikt jebkuru pasākumu vai pieņemt lēmumu saistībā ar uzņēmējdarbības reorganizāciju, ja valstij pieder balsstiesību vairākums VNĪ pārraudzības vai izpildinstitūcijas locekļu ievēlēšanā vai VNĪ vadības iecelšanā, t.i., pieder vairāk kā 50% (plus 1 viena balss). Ar VNĪ un BCE reorganizāciju saistītās izmaksas – izmaksas par paziņojumu publicēšanu oficiālajā izdevumā „Latvijas Vēstnesis” un valsts nodeva par izmaiņu veikšanu komercreģistrā, kopā EUR 156,52 - tiks segtas no BCE un VNĪ finanšu līdzekļiem.Rīkojuma projekts attiecas uz publiskās pārvaldes politiku. |
|  | Projekta izstrādē iesaistītās institūcijas | Rīkojuma projekta izstrādē ir iesaistīta VNĪ. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija kā VNĪ kapitāldaļu turētāja, VNĪ un BCE. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Jaunu institūciju izveide, esošo institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas II, III, IV un V sadaļa –projekts šīs jomas neskar.*

Finanšu ministres vietā

Ministru prezidents M.Kučinskis

05.09.2016. 9.30

2296

M.Reders

67024635, Mareks.reders@vni.lv